Diari Oficial de la Generalitat Valenciana


Sumari del DOGV 8605, del 02-08-2019 (2019/7973)

RESOLUCIÓ de 30 de juliol de 2019, de la Conselleria d'Educació, Cultura i Esport, per la qual es resolen els expedients de renovació general del concert educatiu en Educació Primària i unitats d'Educació especial de suport a la integració de Primària, i de concerts educatius d'Educació Infantil, Educació Secundària Obligatòria, unitats d'Educació Especial de suport a la integració d'Educació Secundària Obligatòria, Educació Especial, Batxillerat i Formació Professional (Formació Professional Bàsica i cicles formatius de grau mitjà i de grau superior).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8605

Data del DOGV
:   02-08-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/7973


Data del document
:   30-07-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 30 de juliol de 2019, de la Conselleria d'Educació, Cultura i Esport, per la qual es resolen els expedients de renovació general del concert educatiu en Educació Primària i unitats d'Educació especial de suport a la integració de Primària, i de concerts educatius d'Educació Infantil, Educació Secundària Obligatòria, unitats d'Educació Especial de suport a la integració d'Educació Secundària Obligatòria, Educació Especial, Batxillerat i Formació Professional (Formació Professional Bàsica i cicles formatius de grau mitjà i de grau superior). [2019/7973]  
Per al curs 2019-20, s'han tramitat els expedients iniciats a instàncies dels titulars dels centres docents o incoats d'ofici, per a la renovació general del concert educatiu en Educació Primària i unitats d'educació especial de suport a la integració de Primària, i d'accés, modificació i/o pròrroga de concerts educatius d'Educació Infantil, Educació Secundària Obligatòria, unitats d'educació especial de suport a la integració d'Educació Secundària Obligatòria, Educació Especial, Batxillerat i Formació Professional.  
Tot això de conformitat amb el Reial decret 2377/85, de 18 de desembre, pel qual s'aprova el Reglament de normes bàsiques sobre concerts educatius; el Decret 6/2017, de 20 de gener, del Consell, pel qual s'aprova el Reglament de concerts educatius en la Comunitat Valenciana i es convoca el procés general d'accés o renovació (d'ara en avant, Decret 6/2017); la Resolució de 27 de desembre de 2018, del conseller d'Educació, Investigació, Cultura i Esport, per la qual es convoca el procés de renovació general del concert educatiu en Educació Primària i unitats d'educació especial de suport a la integració de Primària; la Resolució de 14 de desembre de 2018, del director general de Centres i Personal Docent, per la qual es dicten instruccions relatives a la sol·licitud d'accés, renovació, modificació i/o pròrroga dels concerts educatius en la Comunitat Valenciana durant el mes de gener de 2019; la Resolució de 28 de desembre de 2018, del director general de Política Educativa, per la qual es fixa la relació mitjana alumnat/professorat per unitat escolar a què es refereix per als concerts generals l'article 16 del Reglament de normes bàsiques sobre concerts educatius; i la Resolució de 28 de desembre de 2018, del director general de Política Educativa, per la qual es fixa la relació mitjana alumnat/professorat per unitat escolar que han de complir totes les unitats dels centres concertats a partir de la segona unitat de Batxillerat; i l'informe de 6 de febrer de 2019, de la Direcció General de Política Educativa relatiu a les necessitats d'escolarització per al curs 2019-20, en Educació Infantil, Educació Primària, Educació Secundària Obligatòria, Batxillerat i Formació Professional.  
  
S'han previst les consignacions pressupostàries existents en les línies de subvenció, previstes en els vigents pressupostos de la Generalitat, per al finançament amb fons públics dels ensenyaments que s'han d'impartir en els centres docents acollits al règim de concerts educatius, així com el que s'estableix en la disposició addicional vint-i-vuitena de la Llei 28/2018, de 28 de desembre, de 2018, de pressupostos de la Generalitat per a l'exercici 2019. A aquest efecte, la Conselleria d'Educació, Cultura i Esport va elevar una proposta al Consell, que amb l'Acord de 19 de juliol de 2019 va autoritzar que el nombre màxim d'unitats a concertar, amb caràcter global en el curs 2019-20, no excedisca en més de quatre del nombre d'unitats concertades en el curs 2018-19.  
De conformitat amb la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'Educació; la Llei orgànica 8/2013, de 9 de desembre, per a la millora de la qualitat educativa; i altres normes i resolucions anteriorment citades.  
  
Vista la proposta del director general de Centres Docents, i en exercici de les atribucions conferides per l'article 28 de la Llei 5/1983, de 30 de desembre, del Consell, i del Decret 105/2019, de 5 de juliol, pel qual estableix l'estructura orgànica bàsica de la Presidència i de les conselleries de la Generalitat, i dins dels límits establits per l'autorització de l'Acord del Consell de 19 de juliol de 2019, resolc:  
  
Primer. Resolució i annexos  
Estimar o desestimar, segons el que s'estableix per a cadascun dels casos relacionats en l'annex I de la present resolució, les sol·licituds formulades pels titulars dels centres referents a:  
a) La renovació dels concerts generals per als ensenyaments d'Educació Primària i unitats d'educació especial de suport a la integració d'Educació Primària.  
b) L'accés, modificació i/o pròrroga dels concerts educatius d'Educació Infantil, Educació Secundària Obligatòria, unitats d'educació especial de suport a la integració d'Educació Secundària Obligatòria, Formació Professional Bàsica i Educació Especial.  
c) L'accés, modificació i/o pròrroga dels concerts singulars per als ensenyaments no obligatoris de Batxillerat i de Cicles Formatius de grau mitjà i de grau superior.  
En Batxillerat es diferencien les unitats convencionals de les mixtes, entenent-se per aquestes últimes aquelles que agrupen alumnat de més d'una modalitat de Batxillerat en les assignatures troncals i que es podrà desdoblar en les assignatures corresponents de cada modalitat.  
  
Així mateix, l'annex I especifica les modificacions del concert tramitades d'ofici en els ensenyaments i cursos que s'especifiquen per alteració del nombre d'unitats o per altres circumstàncies individualitzades, i pels motius que consten en el citat annex.  
En l'annex II es resumeixen les unitats que es concerten condicionades conforme a l'article 4 de l'annex del Decret 6/2017, i les unitats concertades provisionalment que són objecte de pròrroga exclusivament durant el curs 2019-20, de conformitat amb els articles 4 i 19, respectivament, del Decret 6/2017.  
  
Segon. Data d'efectes dels concerts educatius  
Conforme al que es preveu en l'article 18 de l'annex del Decret 6/2017, els concerts educatius que es formalitzen per aprovació de la present resolució tindran efectes:  
1. Les unitats estimades amb caràcter definitiu, des de l'inici del curs 2019-20 fins a la pròxima renovació general.  
2. Les unitats estimades amb caràcter provisional, només per al curs acadèmic 2019-20.  
3. Les unitats condicionades no es consideraren concertades fins al compliment dins del termini i en la forma escaient dels requisits establits en l'article 4.6 de l'annex del Decret 6/2017, de 20 de gener, del Consell.  
  
Tercer. Concerts de Batxillerat i Formació Professional  
Les unitats per a les quals s'aprova el concert dels ensenyaments postobligatoris de Batxillerat són, per a cada centre i curs, les que s'indiquen en els annexos d'aquesta resolució sempre que, amb comprovació prèvia de la Inspecció Educativa, aquestes unitats s'hagen constituït, inclòs el període extraordinari de presentació de sol·licituds de matrícula, per la ràtio mínima d'alumnat per unitat escolar que s'estableix en el Decret 6/2017. Tot això de conformitat amb els articles 14, 15 i 42 de l'annex del Decret 6/2017 i els articles 16 i 47.h del Reial decret 2377/1985, de 18 de desembre.  
Així mateix, les unitats per a les quals s'aprova el concert dels ensenyaments postobligatoris de Cicles Formatius de grau mitjà i de grau superior són, per a cada centre, cicle i curs, les que consten en els annexos d'aquesta Resolució sempre que, amb comprovació prèvia de la Inspecció Educativa a l'inici del curs escolar, aquestes unitats s'hagen constituït inclòs el període extraordinari de presentació de sol·licituds de matrícula, respectant la ràtio mínima d'alumnat per unitat escolar que s'estableix en el Decret 6/2017. Tot això de conformitat amb els articles 14, 15 i 44 de l'annex del Decret 6/2017 i els articles 16 i 47 h) del Reial decret 2377/1985, de 18 de desembre.  
En el cas de la Formació Professional Bàsica, les unitats per a les quals s'aprova el concert són, per a cada centre, cicle i curs, les que s'indiquen en l'annex d'aquesta resolució, si bé vigirà el que es disposa en la disposició addicional primera del Decret 6/2017.  
En els ensenyaments de Formació Professional Bàsica i en els ensenyaments postobligatoris de Batxillerat i Cicles Formatius de grau mitjà i de grau superior, el titular del centre és responsable del compliment del citat requisit de ràtio mínima en el moment de la signatura del concert, i el seu incompliment serà causa d'extinció del concert educatiu.  
Les unitats que no arriben al nombre mínim d'alumnes, no es consideraran concertades ni constaran en el document a signar corresponent.  
  
En previsió que les unitats no assolisquen el mínim d'alumnes determinat en la normativa vigent finalitzat el procés de matriculació, en els centres amb ensenyaments de Batxillerat, o de cicles de Formació Professional Bàsica i de Cicles Formatius de grau mitjà i de grau superior, la titularitat dels centres haurà de:  
- Posar en coneixement de les famílies que presenten sol·licitud de matrícula, en nom del dret a la informació d'aquestes, la possible pèrdua de la unitat concertada en cas que no s'arribe a la ràtio mínima determinada.  
- Comunicar les unitats que no es posen en funcionament per falta d'alumnat, o que tinguen un nombre d'alumnes matriculats inferior a la ràtio mínima determinada, mitjançant un escrit dirigit a la direcció territorial de la seua província competent en matèria d'educació en el termini de deu dies naturals comptats a partir de la data de finalització del període de matriculació. Tot això sense perjudici de les comprovacions que ha de realitzar la Inspecció Educativa.  
  
Quart. Signatura del document administratiu electrònic  
Amb caràcter previ a la signatura del corresponent document administratiu electrònic, els titulars dels centres privats beneficiaris d'una resolució totalment o parcialment estimatòria d'un expedient de renovació, accés, modificació i/o pròrroga de concerts educatius, hauran d'aportar la documentació necessària segons el que es disposa en l'article 10 del Decret 6/2017.  
Si la titularitat del centre docent, sense causa justificada, no subscriu el document administratiu electrònic dins del termini establit, perdrà el dret a la subscripció d'aquest.  
  
Cinqué. Inscripcions  
Les resolucions dels expedients de renovació, accés, modificació i/o pròrroga dels concerts educatius s'inscriuran en el Registre de Centres Docents de la Comunitat Valenciana.  
  
Sisé. Data d'efectes  
La present resolució tindrà efectes des de la data en què es dicta, sense perjudici del que es disposa en l'apartat segon de la present resolució.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 30 de juliol de 2019.- El conseller d'Educació, Cultura i Esport: Vicent Marzà i Ibáñez.